61. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Α6/9021 της 30 Οκτ./19 Νοεμ.  1984 (ΦΕΚ Β΄ 819) Τοποθέτηση αυτοκόλλητης ετικέτας στα φαρμακευτικά προϊόντα που εισάγει και διαθέτει στην αγορά η Κρατική Φαρμακαποθήκη. Έχοντας υπόψη: α)Τις διατάξεις του άρθρ. 14 παρ. 4 και του άρθρ. 29 του Νόμ. 1316/83. β)Τις διατάξεις του άρθρ. 2 του Π.Δ. 883/76. γ)Την κοινή απόφαση Υ 188/83. δ)Την πρόταση του ΔΣ/ΕΟΦ αριθ. 0631/84, αποφασίζουμε: Ορίζουμε ότι στα φαρμακευτικά προϊόντα που θα εισάγει και θα διαθέτει η Κρατική Φαρμακαποθήκη στην Ελληνική αγορά θα τίθεται στην εξωτερική συσκευασία αυτοκόλλητη ετικέτα η οποία θα έχει τις ίδιες διαστάσεις και θα φέρει τις ίδιες ενδείξεις όπως και το διάτρητο πλαίσιο που προβλέπεται από το Π.Δ. 883/76. Κάθε αυτοκόλλητη ετικέτα θα φέρει επιπλέον το διακριτικό σήμα Κ.Φ. και τον αριθμό απόφασης της ανάθεσης του Δ.Σ./Κ.Ο.Φ. 